**ΑΝΑΚΟΙΝΩΣΗ**

**Ανακοίνωση Εθνικής Συνομοσπονδίας Ατόμων με Αναπηρία**

**Συνταγές εξάμηνης διάρκειας για άτομα με χρόνιες παθήσεις**

Συνταγές εξάμηνης διάρκειας για τους ασθενείς με χρόνια νοσήματα θα μπορούν να συνταγογραφούν οι ειδικευμένοι γιατροί για παθήσεις της ειδικότητάς τους, σύμφωνα με απόφαση του υπουργού Υγείας.

Όπως αναφέρεται στην απόφαση, «επιτρέπεται στους θεράποντες ιατρούς να χορηγούν επαναλαμβανόμενη συνταγή έως και εξάμηνης διάρκειας μόνο για παθήσεις της ειδικότητάς τους στους ασθενείς που πάσχουν από χρόνιες παθήσεις και ακολουθούν σταθερή θεραπευτική αγωγή». Ειδικότερα, οι χρόνιες παθήσεις για τις οποίες επιτρέπεται η χορήγηση «επαναλαμβανόμενων συνταγών έως εξάμηνης διάρκειας» είναι: α) Οι χρόνιες παθήσεις για τη συνταγογράφηση των οποίων γίνεται χρήση θεραπευτικών πρωτοκόλλων ενσωματωμένων στο σύστημα ηλεκτρονικής συνταγογράφησης και για φάρμακα που περιλαμβάνονται στα αντίστοιχα πρωτόκολλα, β) Οι χρόνιες παθήσεις για τις οποίες η συμμετοχή του ασφαλισμένου έχει καθοριστεί ως μηδενική ή 10% στην αποζημίωση των φαρμάκων.

Παρατίθεται ενδεικτικός κατάλογος χρονιών παθήσεων:

Χρόνια Αποφρακτική Πνευμονοπάθεια

Πνευμονική Ίνωση

Πνευμονοκονίαση

Χρόνια Νεφρική Ανεπάρκεια

Μεταμόσχευση Νεφρών και λοιπών οργάνων

Νόσος του Paget

Οστεοπόρωση (πλην της καλσιτονίνης και των σκευασμάτων των Διφωσφονικών αλάτων που αναγράφονται σε απλή αγωγή)

Εκφυλιστική οοτεοαρθροπάθεια

Νοσήματα κολλαγόνου (Συστηματικός Ερυθηματώδης

Λύκος, Σκληροδερμία και άλλα)

Χρόνιες αρθρίτιδες

Βιταμινοανθεκτική ραχίτιδα

Χρόνιες αναιμίες και διαταραχές πήξεως

Λεύκη

Έκζεμα (ατοπική δερματίτιδα)

Ψωρίαση

Ιχθύαση

Parkinson και λοιπά εκφυλιστικά νοσήματα Νευρικού

Συστήματος

Επιληψία

Σκλήρυνση κατά πλάκας

Ψυχωσικές διαταραχές (Σχιζοφρένεια κ.λπ.)

Μανιοκαταθλιπτική Ψύχωση (Διπολική Συναισθηματική

Διαταραχή)

Χρόνια ή υποτροπιάζουσα κατάθλιψη

Χρόνιες Οργανικές Ψυχικές Διαταραχές (Άνοιες κ.λπ.)

Σακχαρώδης Διαβήτης

Υπερθυρεοειδισμός

Υποθυρεοειδισμός

Νόσος Addison

Νόσος Cushing

Αδενουποφυσιακή ανεπάρκεια

Αυτοάνοση Θυρεοειδίτιδα

Υπερχοληστεριναιμία

Υπερλιπιδαιμία

Αρτηριακή Υπέρταση

Στεφανιαία νόσος

Καρδιακή ανεπάρκεια

Καρδιακές αρρυθμίες

Συγγενείς καρδιοπάθειες

Αγγειοπάθειες

Νόσος Crohn

Ελκώδης κολίτιδα

Χρόνια Παγκρεατίτιδα

Γλαύκωμα

Παθήσεις αιθουσαίου συστήματος (Νόσος Meniere

κ.λπ.)

Νεοπλασίες όλων των συστημάτων

Φυματίωση

HIV λοίμωξη.

Επισυνάπτεται το ΦΕΚ.

**Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στη νέα ιστοσελίδα της Ε.Σ.Α.μεΑ.** [**www.esaea.gr**](http://www.esaea.gr) **και** [**www.esamea.gr**](http://www.esamea.gr) **.**